கேள்வி: கருங்கல் (ஊர்) - அமைவிடம் பற்றி நீங்கள் என்ன அறிந்துள்ளீர்கள்?
பதில்: கருங்கல் பேரூராட்சி, கன்னியாகுமரியிலிருந்து 23 கி.மீ. தொலைவில் உள்ளது. இவ்வூரிலிருந்து 5 கி.மீ. தொலைவில் பள்ளியாடி தொடருந்து நிலையம் உள்ளது. இதன் கிழக்கே 10 கி.மீ. தொலைவில் தக்கலை; வடக்கே மார்த்தாண்டம் 8 கி.மீ. தொலைவிலும்; தெற்கே குளச்சல் 8 கி.மீ. தொலைவிலும் உள்ளன. பேரூராட்சியின் அமைப்பு 18.93 ச.கி.மீ. பரப்பும், 18 வார்டுகளும், 48 தெருக்களும் கொண்ட இப்பேரூராட்சி கிள்ளியூர் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.[http://www.townpanchayat.in/karungal கருங்கல் பேரூராட்சியின் இணையதளம்]
கேள்வி: கருங்கல் (ஊர்) - மக்கள் வகைப்பாடு குறித்து விரிவாக சொல்லுங்கள்.
பதில்: இந்திய மக்கள் தொகை கணக்கெடுப்பு, 2011, இப்பேரூராட்சி 4,368 வீடுகளும், 16,691 மக்கள்தொகையும் கொண்டது. [http://www.townpanchayat.in/karungal/population கருங்கல் பேரூராட்சியின் மக்கள்தொகை பரம்பல்][https://www.census2011.co.in/data/town/803894-karungal-tamil-nadu.html Karungal Population Census 2011]இவர்களில் 8,030 ஆண்களும்,8,661 பெண்களும் ஆவார்கள். 10.07% அதாவது, இவர்களில் 1,680 பேர் ஆறு வயதுக்குட்பட்டோராவர். இங்கு சராசரியாக ஆயிரம் ஆண்களுக்கு 1,076 பெண்கள் என்ற விதத்தில் உள்ளனர். ஒட்டுமொத்த தமிழ்நாடு சராசரியுடன் ஒப்பிடுகையில் ஆயிரம் ஆண்களுக்கு 996 பெண்களே உள்ளனர் என்பது குறிப்பிடத்தக்கது. 91.91 சதவீத மக்கள், கருங்கலில் கல்வியறிவு பெற்றோர் ஆவர். இதில் ஆண்கள் 94.35 சதவீதமும்,பெண்கள் 89.81 சதவீதமும் ஆகும்.
கேள்வி: கருங்கல் (ஊர்) - சமயம் பற்றி நீங்கள் என்ன அறிந்துள்ளீர்கள்?
பதில்: கருங்கலின் மொத்த மக்கள் தொகையில் சுமார் 34.68 சதவீதம் இந்து சமயம், 0.25 சதவீதம் முஸ்லிம், 64.75 சதவீதம் கிறிஸ்தவர், 0.30 சதவீதம் என்ற அளவில் ஏனைய மதத்தினரும் வசிக்கின்றனர்..
கேள்வி: கருங்கல் (ஊர்) - தொழில்கள் பற்றி தகவல் சொல்.
பதில்: இப்பகுதியில், விவசாயம் மிகக் குறைந்த அளவே நடைபெறுகிறது. அதற்குக் காரணம், விவசாய நிலம் அரிதாகிப் போனதே. பெரும்பாலான மக்கள் கூலிவேலையிலேயே ஈடுபடுகின்றனர். வளைகுடா நாடுகள் மற்றும் இந்தியாவின் இதர மாநிலங்களுக்கும், இப்பகுதி மக்கள் பொருளீட்டுவதற்காகப் பயணிக்கின்றனர். கணிசமானோர் இராணுவம் போன்ற சேவை சார்ந்த தொழில்களிலும் ஈடுபட்டுள்ளனர் என்பது குறிப்பிடத்தக்கது.